joelniklaus/EU_Wikipedias huggingface dataset:
Kaarlo O. Tanner

Karl (Kaarlo) Oskar Tanner (sukunimi aik. Tibiander; 16. helmikuuta 1868 Rauma – 17. elokuuta 1906 Helsinki) oli suomalainen kirjailija. Tanner toimi suutarina ennen kirjallista uraansa ja ruotsi oli alun perin hänen äidinkielensä vaikka hän kirjoittikin suomeksi. Hän julkaisi kertomuksia joista kaksi pidempää kertomusta Ryysyläisen vakuuna ja Tienraivaajat julkaistiin erillisinä kirjoina. Tanner kirjoitti myös vihkoina ilmestyneen romaanin Valkeat orjat joka jäi kuitenkin keskeneräiseksi Tannerin yllättävän kuoleman takia. Tanner kirjoitti lisäksi näytelmän Pestuupäivä Rannanpäässä, viisinäytöksisen näytelmän Työ ja pääoma, kolminäytöksisen näytelmän Noidan kosto ja yksinäytöksisen raittiusaiheisen näytelmän Muistojuhla.

Tanner hukkui elokuussa 1906 Helsingin vesillä Mjölön lähellä purjeveneen kaatuessa. Veneessä oli mukana myös kirjailija Kaarlo Luoto sekä kolme muuta miestä jotkat onnistuivat pelastumaan. Tannerin ruumis löydettiin 9. syyskuuta 1906 Lauttasaaren luota.

Teoksia 
 Työ ja pääoma : 5-näytöksinen näytelmä. Esitetty talvikaudella 1901–1902 muun muassa Lahdessa ja Viipurissa
 Muistojuhla : näytelmä 1:ssä näytöksessä. Seuranäytelmiä n:o 6. Boman & Karlsson, Hämeenlinna 1902, 2. painos Karisto 1907 
 Pestuupäivä Rannanpäässä : yksinäytöksinen huvinäytelmä. Seuranäytelmiä n:o 4. Boman & Karlsson, Hämeenlinna 1902, 2. painos Karisto 1904, 3. painos 1908, 4. painos 1920
 Ryysyläisen vaakuna : novelli. Työväen sanomalehti, Helsinki 1903
 Mitä Korpiselän torppari tiesi kertoa, kirjoittanut Kuokka. Työväen sanomalehti, Helsinki 1904, 1906
 Rikkaus ja rakkaus : kansannäytelmä 2:ssa kuvauksessa. Seuranäytelmiä n:o 17. Boman & Karlsson, Hämeenlinna 1905, 2. painos Karisto 1907, 3. korjattu painos 1912
 Tienraivaajat. Työväen sanomalehti, Helsinki 1905
 Laittomuuden aikana : näytelmä neljässä näytöksessä. Seuranäytelmiä n:o 37. Boman & Karlsson, Hämeenlinna 1906, 2. painos 1910, 3. painos Karisto 1921 
 Valkeat orjat : kuvauksia elämästä. Lentolehtikomitea, Helsinki 1906
 Noidan kosto : huvinäytelmä 3:ssa näytöksessä. Seuranäytelmiä n:o 51. Karisto 1907, 2. painos 1911, 3. painos 1920, 4. painos 1926
 Siirtolaiset : yksinäytöksinen näytelmä. Seuranäytelmiä n:o 81. Karisto 1909

Lähteet 
 
 Uutinen Tannerin hukkumisesta, Helsingin Sanomat no 191A 19.08.1906, s. 4 (Historiallinen sanomalehtiarkisto)
 Uutinen Tannerin ruumiin löytymisestä, Kansan Tahto no 187 13.09.1906, s. 2 (Historiallinen sanomalehtiarkisto)

Suomalaiset kirjailijat
Vuonna 1868 syntyneet
Vuonna 1906 kuolleet
Akseli Urhonen

Akseli Urhonen (1892 – 1952) oli suomalainen merimies ja merikirjailija.

Urhonen kuvasi romaanissaan Kun fregattimme kävi Jaavalla omien purjelaivakokemuksiensa perusteella raumalaisen fregatti/parkki Altain vaiheita maailman merillä vuosina 1876-1902. Jo aiemmin kirjailija Hjalmar Nortamo käytti Urhosen muistelmia pohjana teoksessaan Valtamerillä. Akseli Urhosen merimieselämyksiä (WSOY 1930).

Teoksia 
 Kun fregattimme kävi Jaavalla : merimiesjutelma, romaani.  WSOY 1947

Lähteet

Aiheesta muualla 
 Jukka Mikkolan Suurten purjelaivojen bibliografia : Fregatti/parkkilaiva Altai ja sen historia

Suomalaiset kirjailijat
Vuonna 1892 syntyneet
Vuonna 1952 kuolleet
Intiankraitti

Intiankraitti (Bungarus caeruleus) on myrkkytarhakäärmeisiin kuuluva kraittilaji, jota esiintyy Intian, Pakistanin, Nepalin ja Sri Lankan viidakoissa ja savanneilla. Intiankraitti on väriltään kiiltävän sinimusta valkoisin raidoin, mutta myös yksivärisen tummia yksilöitä on tavattu. Vartalo on liereä ja pehmeäsuomuinen. Pituutta sille kertyy 0,8-1,7 metriä. Intiankraitin pää on kaulaa hieman leveämpi ja sen silmät ovat pienehköt. Päivisin käärme oleilee termiittikeoissa, mutta yöaikaan se lähtee ravinnonhakuun. Lajin ruokalistalle päätyy muita käärmeitä, skinkkejä ja pikkunisäkkäitä. Intiankraitti lisääntyy munimalla 8-12 munaa. Tämän lajin aiheuttamia puremia tunnetaan maakraiteista eniten. Sillä on 12 alalajia.

Myrkky 

Intiankraitin myrkky on neurotoksista ja aiheuttaa nopeasti lihashalvauksia. Se on paljon vaarallisempaa kuin tavallisten kobrien myrkky. Intiankraitin purema aiheuttaa vain vähän tai ei lainkaan kipua, mutta monet pureman saaneet ovat valittaneet kovista vatsakivuista. Myrkky aiheuttaa eteneviä halvauksia. Paikallisia oireita ei ole, joten potilaiden kuntoa seurataan tarkasti halvausoireiden varalta, jotta voidaan antaa vastamyrkkyä. Uhri voi kuolla 6-8 tunnissa ja yleensä kuoleman syynä on hengityksen lamaannus.

Lähteet

Aiheesta muualla 
ITIS: Bungarus caeruleus 
The University of Adelaide, Australia, Clinical Toxinology Resources: Bungarus caeruleus 

Myrkkytarhakäärmeet
Joel Rundt

Anders Joel Rundt (3. joulukuuta 1879 Uusikaarlepyy – 2. kesäkuuta 1971 Vaasa)  oli suomenruotsalainen kansakoulunopettaja, toimittaja ja runoilija.

Henkilöhistoria
Rundt valmistui opettajaksi Uudenkaarlepyyn seminaarista 1903. Hän toimi opettajana Kaarlelassa, Kokkolassa ja viimeksi 14 vuoden ajana Helsingissä. Vuosina 1909–1910 Rundt oli myös Österbottningen-lehden toimittajana. Opettajan uran jälkeen hän toimi Svenska folkskolans vänner-järjestön sihteerinä 1925–1929 ja vuosina 1935–1943 virsikirjakomitean jäsenenä ja sihteerinä. Tea Helenelundin veistämä Rundtin rintakuva (1970) sijaitsee Uudenkaarlepyyn kirkon vieressä.

Kirjallinen tuotanto
Ensimmäisen runokokoelmansa Ödemark Rundt julkaisi 1912 ja viimeisen lähes 90-vuotiaana. Hän myös käänsi suomenkielistä lyriikkaa ruotsiksi, muun muassa Kantelettaren ja Saima Harmajan runoja, sekä sanoitti lauluja ja virsiä.

Teoksia
 Ödemark, 1912
 Skogen och fältet, 1915
 Den stilla ån, 1920
 Kväll vid floden, 1924
 Det stilla ljuset, 1929
 Ön och stjärnän, 1931
 Vår hårda jord, 1943
 Valda dikter, 1945
 Under dessa skyar, 1954
 Höstande, 1962
 Timligt och evigt, 1966
 Tala, o sång, 1968

Palkinnot 
 SLS:s pris 1955
 Stockholms-Tidningens finlandssvenska kulturpris 1960
 Längmans pris 1964

Lähteet 
  (Vanhentunut linkki)
 Författare i Nykarleby : Joel Rundt

Viitteet

 Suomenruotsalaiset kirjailijat
 Suomalaiset runoilijat
 Suomalaiset sanoittajat
 Suomalaiset kielenkääntäjät
 Suomalaiset toimittajat
 Suomalaiset opettajat
 Vuonna 1879 syntyneet
 Vuonna 1971 kuolleet
The Agonist

The Agonist (aikaisemmin The Tempest) on kanadalainen melodista deathmetalia soittava yhtye. Montrealissa vuonna 2004 perustetun yhtyeen jäseniin kuuluu laulaja Vicky Psarakis, kitaristi Danny Marino, basisti Chris Kells, rumpali Simon McKay ja kiertuekitaristi Chris Adolph. The Agonist tunnetaan erityisesti laulajien tavasta yhdistellä murinalaulua ja puhdasta laulua. Yhtye levyttää Century Media Recordsille.
17.3.2014 yhtye ilmoitti Facebook-sivuillaan laulaja Alissa White-Gluzin jättäneen yhtyeen. Uudeksi laulajaksi ilmoitettiin Vicky Psarakis.

Diskografia

Studioalbumit 
 Once Only Imagined (2007)
 Lullabies for the Dormant Mind (2009)
 Prisoners (2012)
 Eye of Providence (2015)
 Five (2016)
 Orphans (2019)

EP:t 
 The Escape (2011)
 Disconnect Me (2014)
 Days Before the World Wept (2021)

Singlet 
 Business Suits and Combat Boots (2017)
 ...and Their Eulogies Sang Me to Sleep (2009)
 Birds Elope with the Sun (2009)
 Thank You Pain (2009)
 The Escape (2011)
 Ideomotor (2012)
 Disconnect Me (2014)
 Gates of Horn and Ivory (2015)
 My Witness, Your Victim (2015)
 Danse Macabre (2015)
 The Chain (2016)

Kanadalaiset death metal -yhtyeet
Arthur Kennedy

John Arthur Kennedy (17. helmikuuta 1914 Worcester, Massachusetts, Yhdysvallat – 5. tammikuuta 1990 Branford, Connecticut, Yhdysvallat) oli yhdysvaltalainen näyttelijä.

Kennedy oli viisi kertaa Oscar-ehdokkaana. Parhaasta miespääosasta hän oli ehdolla elokuvasta Kirkas voitto (1951). Sivuosaehdokkuudet hän sai elokuvista Nyrkkeilysankari (1949), Murhaajako? (1950), Peyton Place – vihan tyyssija (1957) ja Yli kaiken ymmärryksen (1958).

Teatterissa Kennedy kuului 1940- ja 1950-lukujen taitteessa useiden Arthur Millerin näytelmien alkuperäismiehityksiin. Tony-palkinnon hän sai vuonna 1949 roolistaan Biffinä näytelmässä Kauppamatkustajan kuolema.

Kennedy on saanut kaksi tähteä Hollywood Walk of Famelle.

Lähteet

Yhdysvaltalaiset elokuvanäyttelijät
Yhdysvaltalaiset teatterinäyttelijät
Golden Globe -palkinnon saajat
Tony-palkinnon saajat
Hollywood Walk of Fame
Vuonna 1914 syntyneet
Vuonna 1990 kuolleet
Hoat

Hoat eli vietnaminkiinalaiset on Vietnamissa elävä etninen ryhmä. Siihen kuuluu noin 900 tuhatta henkeä, joten se on Vietnamin suurimpia vähemmistöjä. Hoat ovat tulleet Vietnamiin useissa eri aalloissa, 1400-luvulta alkaen.  He ovat asettuneet etenkin  suuriin kaupunkeihin kuten Saigoniin, Hanoihin, Hải Phòngiin, Cần Thơhon, Kiến Giangiin ja Đà Nẵngiin. Vaikka useimmat hoa-suvut ovat asuneet Vietnamissa sukupolvien ajan, he ovat säilyttäneet kiinankielen ja oman identiteettinsä.  Kun kommunistit tulivat valtaan koko Vietnamissa, monet hoat pakenivat  ulkomaille. Vielä vuoden 1979 väestönlaskennassa he olivat suurin vähemmistö, mutta 20 vuotta myöhemmin enää viidenneksi suurin.

Vietnaminkiinalaisten lukumäärästä on ristiriitaisia tietoja. Vietnamin virallinen etninen luokittelujärjestelmä ei laske kaikkia vietnaminkiinalaisia hoa-kansaan, vaan vuoristoalueen san diut ja ngoit lasketaan erikseen.

Lähteet 

Vietnamin etniset ryhmät
Kiinalaisten diaspora
Luettelo Suomen Punaisen Ristin puheenjohtajista

Tämä on luettelo Suomen Punaisen Ristin puheenjohtajista. Suomen Punainen Risti (SPR) perustettiin vuonna 1877 nimellä Suomen yhdistys haavoitettujen ja sairasten sotilaiden hoitoa varten. Nimi muuttui nykyiseen muotoonsa vuonna 1919, kun järjestön säännöt uudistettiin silloisen puheenjohtajan Richard Faltinin johdolla. Koska tuolloin vanha yhdistys haavoitettujen ja sairasten sotilaiden hoitoa varten muodollisesti lakkautettiin ja sen toimintaa jatkoi nykyinen järjestö, on tässä luettelossa eritelty johtokunnan puheenjohtajat ennen vuotta 1919 ja Suomen Punaisen Ristin keskushallituksen puheenjohtajat tämän jälkeen.

Vuoden 2005 tasavallan presidentin asetuksen mukaan Suomen Punaisen Ristin puheenjohtaja valitaan nykyisin virkaan kolmeksi vuodeksi kerrallaan kolmen vuoden välein kokoontuvassa järjestön yleiskokouksessa. Yleiskokouksessa valitaan keskushallitukseen puheenjohtajan lisäksi kolme varapuheenjohtajaa ja kuusi muuta hallituksen jäsentä. Kaikkien hallitusten jäsenten peräkkäisten toimikausien määrä on rajattu kahteen. Puheenjohtajuus on luottamustoimi, kun taas järjestön käytännön toimintaa johtaa palkattu pääsihteeri.

Viimeisen sadan vuoden aikana Suomen Punaisen Ristin puheenjohtajina on toiminut pääasiassa korkean profiilin yhteiskunnan merkkihenkilöitä. Järjestön pitkäaikaisimpana puheenjohtajana toimi marsalkka Mannerheim vuosina 1921–1951. Nykyinen puheenjohtaja on entinen ulkoasiainministeriön valtiosihteeri Pertti Torstila ja varapuheenjohtajina toimivat Henri Backman, Otto Kari ja Christel von Frenckell-Ramberg.

Johtokunnan puheenjohtajat (1877–1919)

Keskushallituksen puheenjohtajat (1919–)

Huomautukset

Lähteet

Kirjallisuus

Viitteet

Puheenjohtajat
Suomen Punaisen Ristin puheenjohtajat
Ropponen

Ropponen tarkoittaa:

 Tuohiastiaa, tuokkosta

Sukunimi
 Annina Ropponen, Työterveyslaitoksen tutkimusprofessori
 Antti Ropponen (s. 1995), lentopalloilija
 Iit-Mari Ropponen (1905–2001), lastenkirjailija
 Markku Ropponen (s. 1955), kirjailija
 Merja Mäkisalo-Ropponen (s. 1958), kansanedustaja (sdp)
 Tarmo Ropponen (s. 1942), toimittaja
 Veli-Matti Ropponen (s. 1949), Fortumin johtaja
 Ville Ropponen (s. 1977), kirjailija, toimittaja
 Yrjö Ropponen (1884–1955), poliisineuvos, valtion poliisikoulun johtaja

Luettelot henkilöistä sukunimen mukaan
Umgestülpte Zuckerhut

Der Umgestülpte Zuckerhut () on historiallinen ristikkorakennetalo Hildesheimissä Saksassa.

 
 
Erikoinen nimi tulee rakennuksen muodosta: ensimmäinen kerros on pienin (17 m²), toinen on suurempi, ja kolmas kerros kaikista suurin (29 m²).

Talo rakennettiin vuonna 1509, mutta arkkitehdin nimi on tuntematon.
Käännetty sokeritoppa tuhoutui ilmahyökkäyksessä (22. maaliskuuta 1945) ja rakennettiin uudelleen sodan jälkeen. Jälleenrakentaminen alkoi 27. lokakuuta 2009.

Lähteet 

Saksan rakennukset ja rakennelmat
Hildesheim
Just Dance

"Just Dance" on Lady Gagan ensimmäinen single hänen debyyttialbumiltaan The Fame. "Just Dance" oli vuoden tanssikappaleen Grammy-ehdokkaana vuonna 2008. Kappaleen on tuottanut RedOne ja sen ovat sanoittaneet RedOne, Gaga ja Akon.

Listasijoitukset

Lähteet 

Vuoden 2008 kappaleet
Lady Gagan kappaleet
Silvestre Varela

Silvestre Manuel Gonçalves Varela (s. 2. helmikuuta 1985 Almada, Portugali) on portugalilainen jalkapalloilija. Hän edustaa portugalilaista Portoa ja on pelipaikaltaan laitalinkki.

Seurajoukkueura 
Varela on lissabonilaisen Sportingin kasvatti. Ammattilaisuransa alkuvuosina hän pelasi lainalla Casa Piassa ja Vitória Setúbalissa. Kauden 2005–2006 lainapestien välissä hän pelasi Sportingin edustusjoukkueessa, jossa vastuuta ei kertynyt kuin kahden ottelun verran.

Kaudeksi 2007–2008 Varela lainattiin espanjalaiseen Recreativoon, jossa pelasivat myös entiset Sporting-pelaajat Beto ja Carlos Martins. Hän pelasi kauden aikana 22 ottelua, joissa ei syntynyt maaleja. Heinäkuussa 2008 Varela palasi kasvattajaseuraansa, josta hänet kuitenkin myytiin Estrela Amadoraan.

Kausi 2008–2009 sujui Varelan osalta hyvin, mutta joukkue tippui maan pääsarjasta. Heinäkuussa 2009 hän siirtyi ilmaisella siirrolla ja nelivuotisella sopimuksella Portoon.

Maajoukkueura 
Varela teki ensiesiintymisensä Portugalin maajoukkueessa 3. maaliskuuta 2010 ystävyysottelussa 
Kiinaa vastaan. Hän pelasi ottelusta toisen puoliajan ja se päättyi Portugalin voittoon numeroin 2–0.

Aiheesta muualla 
 Varelan esittely ja tilastot Zerozero-sivustolla 
 Varelan tilastot ForaDeJogo -sivustolla 

Portugalilaiset jalkapalloilijat
Vuonna 1985 syntyneet
Elävät henkilöt
No Guts. No Glory.

No Guts. No Glory. on australialaisen hard rock -yhtyeen Airbournen toinen studioalbumi. Albumi julkaistiin 8. maaliskuuta 2010 Euroopassa, Kanadassa, Japanissa ja Australiassa sekä 20. huhtikuuta Yhdysvalloissa.

Kappaleet

Kokoonpano 
 Joel O’Keeffe – laulu, soolokitara, kosketinsoittimet (kappale 6)
 Ryan O’Keeffe – rummut
 Justin Street – basso, taustalaulu
 David Roads – rytmikitara, taustalaulu

Arvostelut 
 AllMusic: 
 PopMatters: 
 Sputnikmusic:

Lähteet 

Vuoden 2010 albumit
Airbournen albumit
Kivinen

Kivinen on muun muassa seuraavien henkilöiden sukunimi:

 Aarni Kivinen (s. 1967), näyttelijä ja muusikko
 Eeli Kivinen (1900–1990), kanteleensoittaja, näyttelijä, kansanlaulujen esittäjä ja säveltäjä
 Erkki Kivinen (1903–1985), Helsingin yliopiston rehtori
 Ilmari Kivinen (1883–1940), pakinoitsija Tiitus
 Jorma Kivinen (s. 1942), judoka
 Lahja Kivinen (1922–2017), Sosialistisen Työväenpuolueen puheenjohtaja
 Lauri Kivinen (s. 1961), Yleisradion toimitusjohtaja
 Lauri Kivinen (1895–1955), vuorineuvos
 Lauri Kivinen (s. 1990), pesäpalloilija
 Markku Kivinen (s. 1951), Helsingin yliopiston Aleksanteri-instituutin johtaja
 Markku Kivinen (s. 1961), kuvanveistäjä
 Mikko Kivinen (s. 1957), näyttelijä
 Mikko Kivinen (s. 1988), pituushyppääjä
 Miko Kivinen (s. 1968), näytelmäkirjailija, esiintyjä ja muusikko
 Niilo Kivinen (1862–1895), toimittaja ja kirjailija
 Olli Kivinen (1921–1999), arkkitehti ja professori
 Olli Kivinen (1939–2014), toimittaja
 Oskari Kivinen, aik. Ossippa Borissainen (Borisoff) (1886–1964), vienankarjalainen Itä-Karjalan kansannousun johtaja
 Osmo Kivinen (s. 1951), sosiologi, yhteiskuntatieteilijä ja professori
 Ossi Kivinen (1876–1965), kauppias, yrittäjä ja yritysjohtaja, kauppaneuvos
 Pate Kivinen (s. 1965), muusikko
 Paula Kivinen (1906–1998), kuvaamataidonopettaja ja professori
 S. Albert Kivinen (1933–2021), filosofi
 Sulo Kivinen (1916–2010) päätoimittaja ja pakinoitsija
 Tiina Kivinen (s. 1959), vihreän eduskuntaryhmän pääsihteeri
 Timo Kivinen (s. 1959), kenraali, puolustusvoimien komentaja
 Unto Kivinen (1921–1997) yrittäjä ja yritysjohtaja, teollisuusneuvos
 Verner Kivinen (s. 1895), jääkärimajuri
 Vesa Kivinen  (s. 1978), kuvataiteilija 
 Vilho Kivinen (1906–1981) yrittäjä ja yritysjohtaja, talous- ja kauppaneuvos, Unto Kivisen veli

Kuvitteellisia henkilöitä 
 Retu Kivinen, animaatiosarjassa Kiviset ja Soraset

Katso myös 
 Kivekäs, sukunimi
 Kivinen, järvi Pieksämäellä
 Kivinen-Tunguska, joki Siperiassa
Twilight Theater


Twilight Theater on Poets of the Fallin neljäs studioalbumi, joka julkaistiin 17. maaliskuuta 2010. Ensimmäinen single ”Dreaming Wide Awake” saapui kauppoihin 3. helmikuuta 2010. Albumin kappale ”War” on lisensoitu suomalaisen Remedy Entertainmentin Alan Wake -videopeliin.

Twilight Theater saavutti kultalevyn rajan ilmestymisvuonnaan.

Kappaleet

Arvostelut 
 Nyt.fi: 
 V2.fi:

Lähteet

Vuoden 2010 albumit
Poets of the Fallin albumit
Yên Báin kapina

Yên Báin kapina oli kansallismielisen Việt Nam Quốc Dân Đảngin (VNQDD) järjestämä kapinayritys tuolloin Ranskan hallitsemassa Indokiinassa nykyisessä Vietnamissa 10. helmikuuta 1930.

Tausta
Việt Nam Quốc Dân Đảng (VNQDD) eli vapaasti kääntäen Vietnamin kansallispuolue oli vietnamilaisen julkaisijan Hoàng Phạm Trânin ja Nguyễn Thái Họcin perustama järjestö, jonka innoittajana oli Kiinan kansallismielinen puolue eli Kuomintang. VNQDD perustettiin joulukuussa 1927 ja siihen kuului esimerkiksi opettajia, journalisteja, opiskelijoita, joitakin virkamiehiä ja poliittisia aktivisteja. Järjestön tukialueita olivat etenkin Tonkin lähellä kiinan vastaista rajaa, sekä Saigonin kaupungin alue Etelä-Vietnamissa. Järjestö kannatti vallankumouksellista ideologiaa ranskalaista siirtomaavaltaa vastaan. VNQDD keskittyi etenkin värväämään Ranskan armeijassa palvelevia vietnamilaisia sotilaita valmistautuen aseelliseen vallankumoukseen.

VNQDD radikalisoitui entisestään, kun ranskalaiset siirtomaaviranoamiset kielsivät Việt Nam Dân Quốc (VNDQ) järjestön sen pommitehtaalla tapahtuneen räjähdyksen takia. Monet VNDQ:n jäsenistä liittyivät VNQDD-järjestöön. Helmikuussa 1929 VNQDD salamurhasi ranskalaisen viranomaisen Hervé Bazinin, mikä johti ranskalaisen poliisin Sûretén tekemään joukoittain pidätyksiä VNQDD:n jäseniksi epäillyistä. Nguyễn Thái Học oli ollut alun perin ennenaikaista vallankumousta vastaan, mutta pidätysaallon takia koko järjestön olemassaolo näytti nyt uhatulta ja vallankumous oli siten väistämätön.

Kapina
Yên Báin kapina alkoi vietnamilaisena uudenvuodenpäivän eli Tết yönä 9–10 helmikuuta 1930. Học yritti vielä viime hetkellä lykätä kapinaa, mutta hänen käskyjään ei kuunneltu. Kello 1.30 10 helmikuuta Yên Báin ranskalaisen sotilastukikohdan 40 vietnamilaista sotilasta hyökkäsivät tukikohdan 29:sää ranskalaista sotilasta vastaan. Tukikohdan muut 550 vietnamilaista eivät suostuneet osallistumaan tapahtumiin. Viisi ranskalaista kuoli ja kolme haavoittui. Noin kahdeksan tuntia myöhemmin seurasi ranskalaisten vastahyökkäys tukikohdan kapinoitsijoita vastaan. Kapinalliset voitettiin ja 22. helmikuuta Ranskan Indokiinan kenraalikuvernööri Pierre Pasquier julisti kapinan voitetuksi.

Seuraukset
Kapinan jälkeen ranskalaiset tuomitsivat kaikkiaan 547 sotilasta ja siviiliä kapinaan osallistumisesta. 80 sai kuolemantuomion, vaikkakin joitakin heistä armahdettiin sittemmin. Sadat muut saivat pakkotyö- tai karkoitustuomioita. Nguyễn Thái Học oli pidätetty hänen yrittäessään paeta Kiinaan. Học ja 12 muuta vietnamilaista teloitettiin giljotiinilla 17. kesäkuuta 1930. VNQDD heikkeni järjestönä merkittävästi, mikä osaltaan johti Ho Tši Minhin johtaman Indokiinan kommunistisen puolueen kasvuun.

Lähteet 

Vietnamin historia
1930-luku
Tridymiitti

Tridymiitti on kvartsin korkeassa lämpötilassa esiintyvä polymorfinen muoto. Sen kemiallinen kaava on SiO2. Tridymiitti muodostuu 900–1 400 asteen lämpötilassa, ja sitä tavataan laavan nopean jäähtymisen muodostamissa vulkaanissa kivissä.

Lähteet 

Kvartsi
Arctostaphylos pallida

Arctostaphylos pallida on kanervakasvien heimoon ja sianpuolukoiden sukuun kuuluva valkokukkainen pensas. Se kasvaa noin neljä metriä korkeaksi ja kukkii joulukuusta maaliskuuhun. Kasvi on äärimmäisen harvinainen, sitä tunnetaan 13 kasvupaikalta Kalifornian kukkuloilta.

Lähteet

Aiheesta muualla 
 ITIS: Arctostaphylos pallida 
 United States Department of Agriculture (USDA): Arctostaphylos pallida 

Sianpuolukat
Arno Forsius

Arno Fredrik Voldemar Forsius (s. 16. huhtikuuta 1929 Vihti) on lahtelainen lääketieteen ja kirurgian tohtori. Hän on myös tunnettu lääketieteen historioitsija.

Forsiuksen vanhemmat olivat pankinjohtaja Eiler Forsius ja pankinjohtaja, kansanedustaja Saara Margareta Elisabeth Hiidenheimo. Hän tuli ylioppilaaksi Suomalaisesta normaalilyseosta 1947 ja valmistui lääketieteen lisensiaatiksi 1954. Forsius avioitui Armi Anita Lehtisen kanssa vuonna 1952.

Forsius toimi Kiikan kunnanlääkärinä 1954–1957, erikoistui sisätauteihin Helsingissä 1957–1963, oli Helsingin A-klinikan lääkärinä 1960–1963, Lahden kaupunginsairaalan sisätautien osastolla osastonlääkärinä 1963–1970 ja ylilääkärinä 1970–1986. Hän oli Lahden kaupunginsairaalan johtava lääkäri vuosina 1970–1976 ja johtava ylilääkäri 1977–1986 sekä Lahden kaupungin terveystoimen johtaja 1986–1992.

Lahdessa Forsius oli sosiaalilautakunnan jäsen 1965, terveydenhoitolautakunnan puheenjohtaja 1966–1972 ja terveyslautakunnan puheenjohtaja 1972–1975, sekä Lahden evankelis-luterilaisten seurakuntien sairaalasielunhoidon johtokunnan jäsen, varapuheenjohtaja ja puheenjohtaja 1964–1975.

Forsius on osallistunut Lahdessa useiden yhdistysten, kuten Päijät-Hämeen (aik. Kyminlaakson) Lääkäriseuran, Lahti-seuran ja Päijät-Hämeen tutkimusseuran toimintaan. Hänet on kutsuttu Päijät-Hämeen Lääkäriseuran ja Päijät-Hämeen tutkimusseuran kunniapuheenjohtajaksi, ja Lahti-Seura on nimennyt hänet ”Vuoden lahtelaiseksi” vuonna 1992. Lisäksi  Suomen Lääketieteen Historian Seura on kutsunut hänet kunniajäsenekseen.

Forsiukselle on myönnetty Suomen Valkoisen Ruusun 1. luokan ritarimerkki 1976 ja professorin arvonimi 2001 sekä Lahden kaupungin kultainen mitali 1992 ja Suomen Lääketieteen Historian Seuran Gunnar Soininen -mitali 2001.

Forsius on kirjoittanut 1970-luvun lopulta alkaen lääketieteen ja terveydenhuollon historiaa sekä kulttuurihistoriaa käsitteleviä kirjoituksia valtakunnallisiin ja paikallisiin julkaisuihin, Suomen kansallisbiografiaan sekä Internet-kotisivuilleen, joilla on myös täydellinen luettelo hänen julkaisuistaan.

Julkaisuja 
 
 
 
 
 
 
  (toimituskunnan puheenjohtaja ja kirjan useiden artikkelien kirjoittaja)

Lähteet

Aiheesta muualla 
 Arno Forsius, LKT, professori: lääketiedettä — kulttuuria — ihmisiä

 Suomalaiset lääkärit
Suomalaiset professorin arvonimen saaneet
Vuonna 1929 syntyneet
Elävät henkilöt
Jääkiekon maailmanmestaruuskilpailut 1967

Jääkiekon maailmanmestaruuskilpailut 1967 olivat lajin 34. maailmanmestaruus- ja samalla 45. Euroopan-mestaruuskilpailut. Kilpailut järjestettiin Wienissä, Itävallassa. Turnauksessa karsittiin myös joukkueet vuoden 1968 olympiaturnaukseen.

Suomen joukkue onnistui turnauksessa voittamaan Tšekkoslovakian joukkueen maalein 3–1. Suomi oli saanut kisojen alla uuden valmentajan, nimittäin Tšekkoslovakiasta kotoisin olleen Augustin ”Gustav” Bubníkin. Tšekkoslovakiaa vastaan erityisen hyvin pelasivat Juhani Wahlsten ja varsinkin maalivahti Urpo Ylönen. Voiton on sanottu antaneen Suomen jääkiekkokulttuurille uuden suunnan yhdessä vuoden 1965 kotikisojen Ruotsi-ottelussa saavutetun 2–2-tasapelin ohella.

A-sarja

Suomi, Itä-Saksa ja Länsi-Saksa joutuivat karsimaan A-sarjapaikastaan vuoden 1968 maailmanmestaruus- ja olympiaturnauksessa. Itä- ja Länsi-Saksa putosivat B-sarjaan vuodeksi 1969, jolloin A-sarja pelattiin vain kuudella joukkueella.

Euroopan-mestaruuskilpailut

B-sarja

Kolme parasta joukkuetta eteni A-sarjakarsintaan vuoden 1968 kisoihin. Neljäs joukkue pääsi mukaan olympiakisojen B-sarjaan. Puola ja Italia eivät osallistuneet olympiakisoihin, joten paikan sai Itävalta. Sveitsi ja Unkari putosivat C-sarjaan vuodeksi 1969.

C-sarja 

Japani ja isäntäjoukkue Ranska etenivät vuoden 1968 olympiaturnauksen B-sarjaan.

Lähteet 

 http://hockey365.celeonet.fr/hockeyarchives/mondial1967.htm 
 http://www.todor66.com/hockey/world/Men_1967.html
 (en) hokej.snt.cz/ 

1967
Jääkiekon Euroopan-mestaruuskilpailut
Vuoden 1967 jääkiekko
Wienin urheilutapahtumat
Maailmanmestaruuskilpailut 1967
Tilaa huipulla

Tilaa huipulla (Room at the Top) on Jack Claytonin ohjaama brittiläinen elokuva vuodelta 1959, ja se pohjautuu samannimiseen John Brainen romaaniin. Elokuvassa Laurence Harveyn näyttelemä työläistaustainen Joe Lampton pyrkii avioitumaan miljonäärin tyttären Susan Brownin kanssa, jota esittää Heather Sears. Simone Signoret sai roolistaan Lamptonin rakastajattarena Alicena parhaan naispääosan Oscar-palkinnon ja BAFTAn. Laurence Harvey sai roolistaan Oscar-ehdokkuuden.

Vuonna 1999 British Film Instituten kyselyssä Tilaa huipulla äänestettiin kaikkien aikojen 32. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

Roolit

Lähteet

Aiheesta muualla
 BFI Screenonline: Room at the Top 

Vuoden 1959 brittiläiset elokuvat
Brittiläiset romaaneihin perustuvat elokuvat
Brittiläiset draamaelokuvat
Brittiläiset mustavalkoelokuvat
BAFTA Film Award -palkitut elokuvat
Parhaan naispääosan Oscar-palkinnon saaneet elokuvat
Parhaan sovitetun käsikirjoituksen Oscar-palkinnon saaneet elokuvat
Bloodthirst

Bloodthirst on yhdysvaltalaisen death metal -yhtye Cannibal Corpsen seitsemäs studioalbumi. Se julkaistiin 19. lokakuuta 1999 Metal Blade Recordsin kautta.

Kappalelista

Kokoonpano 
 George ”Corpsegrinder” Fisher – laulu
 Jack Owen – kitara
 Pat O’Brien – kitara
 Alex Webster – basso
 Paul Mazurkiewicz – rummut

Lähteet

Aiheesta muualla 
 

Cannibal Corpsen albumit
Vuoden 1999 albumit
I Want You Back

I Want You Back on vuonna 1969 ilmestynyt The Jackson 5 -yhtyeen ensimmäinen single, joka ylsi listaykköseksi Yhdysvaltain Billboard Hot 100 -listalla. Singleä on myyty maailmanlaajuisesti kuusi miljoonaa kappaletta. Vuonna 1999 I Want You Back valittiin Grammy Hall of Fameen.

Listasijoitus

Lähteet

The Jackson 5:n kappaleet
Vuoden 1969 kappaleet
Oak Park (Illinois)

Oak Park on kunta (village) Illinoisin osavaltiossa Yhdysvalloissa. Vuonna 2003 suoritetuissa väestönlaskennoissa kunnassa oli yli 50 824 asukasta. Se sijaitsee Chicagon länsipuolella.

Historia 

Oak Park perustettiin vuonna 1902.

Tunnettuja henkilöitä Oak Parkista 

Lee Archambault
Richard Bach
Edgar Rice Burroughs
Daws Butler
Dan Castellaneta
Anna Chlumsky
Edward Egan
Johnny Galecki
Kathy Griffin
Ernest Hemingway
Joseph Kerwin
Ray Kroc
John Mahoney
Mary Elizabeth Mastrantonio
Carl Rogers
Bruce Schneier
Carol Shields
Iman Shumpert
Betty White
Frank Lloyd Wright

Cookin piirikunta (Illinois)
Illinoisin kunnat
Hoa Hao

Hoa Hao () on uusi uskonnollinen liike, joka perustettiin Vietnamissa vuonna 1939. Sen perusti Huỳnh Phú Sổ (1919–1947), joka oli kotoisin Mekong-joen suistosta nykyisen Vietnamin eteläosasta. Hoa Hao-liike on buddhalaisen perinteen jatkoa.

Lähteet 

Uskonto Vietnamissa
Uudet uskonnolliset liikkeet
Uushumanismi

Uushumanismi on eräs kasvatusfilosofinen suuntaus. Se oli syntynyt 1800-luvulla reaktiona valistuksen utilitarismille. Uushumanistit näkivät koulutuksen tehtäväksi älyn ja ajattelun koulimisen sekä henkisten kykyjen kehittämisen ja jalostamisen. Suuntauksen kannattajat uskoivat, että ihmismieli jakautui "sielunkykyihin", älyyn, tahtoon ja tunteeseen. Opetuksen tuli kehittää erityisesti ensin mainittua. Keskeisintä oli perustan luominen tieteelliselle ajattelulle. Koulukasvatuksen tuli juurruttaa kasvatettaviin sivistyksellistä potentiaalia, eli kykyä osallistua kasvuympäristönsä kulttuuriin.

Uushumanistista kasvatusnäkemystä voi pitää ylevän humanistisena ja olemukseltaan elitistisenä. Seuraava kohta vuosina 1862–1882 kasvatus- ja opetusopin professorina toimineen Z. J. Cleven Koulujen kasvatusopista antaa hyvän kuvan suuntauksen pedagogisesta ajattelusta: 

Kokonaispersoonallisuuden kehittäminen oli ensisijaista. Suuntaus luotti esimerkin ja mallikelpoisen voimaan. Uskottiin, että opitulla on "siirtovaikutus", esimerkiksi että klassisisten kielten taito siirtyy muiden kielten oppimiseen. Muutenkin opetuksessa klassisella aineksella oli keskeinen asema. Lisäksi malleja saatiin myös esimerkiksi kirjallisuudesta ja oman kielen vanhoilta mestareilta. Matematiikka edusti puhdasta logiikkaa ja järkeä ja oli ajattelun malli. Historiasta poimittiin esimerkillisiä ihmismielen saavutuksia ja henkilöhistorioita. Näin uskottiin ihmisen ominaisimpien henkisten kykyjen (”funktioiden”), esimerkiksi ajattelu- arviointi- ja arvostuskyvyn realisoituvan sekä mielikuvituksen ja tahdon jalostuvan. Tavoitteena ei ollut valmiita tietoja omaava henkilö, vaan ihminen, jolla oli tiedollisia, siveellisiä ja sivistyksellisiä valmiuksia, jotka voivat ”funktionalisoitua” eri aloilla ja tilanteissa. 

Käytännössä uushumanistinen pedagogiikka tietenkin jäi ihanteestaan ja on käytännössä saattanut olla lähempänä ”lukkarinkoulua” kuin jalostavaa totuuden tavoittelua. Tunnusomaista oli opettajajohtoisuus ja pitäytyminen oppikirjaan, jota opettajan tehtävä oli selittää ja täydentää.

Suomen oppikoulujärjestelmä rakennettiin uushumanistisille aatteille.

Lähteet

Humanismi
Kasvatusfilosofia
Clarkia franciscana

Clarkia franciscana on horsmakasveihin kuuluva uhanalainen kasvi. Clarkia franciscanaa tavataan vain kahdessa paikassa: Presidio of San Franciscossa, San Franciscon kaupungissa sekä Alamedan piirikunnan pääkaupungissa Oaklandissa.

Lähteet

Aiheesta muualla 
United States Department of Agriculture (USDA): Clarkia franciscana 

Horsmakasvit
Uhanalaiset kasvit
Dominator (U.D.O.:n albumi)


Dominator on U.D.O.n kahdestoista studioalbumi, joka julkaistiin 21. elokuuta 2009.

Kappaleet

Kokoonpano 
 Udo Dirkschneider – laulu
 Stefan Kaufmann – kitara, piano
 Igor Gianola – kitara
 Fitty Wienhold – bassokitara, piano
 Francesco Jovino – rummut

Arviot 
 Allmusic: 
 Jukeboxmetal.com: 
 Soundi:

Aiheesta muualla 
 Dominator discogs.com -sivustolla

Lähteet 

Vuoden 2009 albumit
U.D.O.:n albumit
Roope Suomalainen

Roope Samuel Suomalainen (s. 6. syyskuuta 1973 Kotka) on suomalainen kilpapurjehtija. Hän osallistui laser-luokassa kahdesti olympialaisiin. Ensimmäisen kerran hän oli mukana Sydneyn kisoissa vuonna 2000. Tällöin hän sijoittui sijalle 17. Ateenan kisoissa 2004 hän sijoittui sijalle 19.

Seuratasolla Suomalainen edustaa Kotkan Pursiseuraa.

Lähteet

Aiheesta muualla
 Suomalainen olympiakomitean sivuilla 

Suomalaiset kilpapurjehtijat
Vuonna 1973 syntyneet
Elävät henkilöt
Hannover Scorpions

Hannover Scorpions on Hannoverin kaupungissa Saksassa pelaava jääkiekkoseura. Seura pelaa saksan kolmanneksi ylimmän sarjatason jääkiekkoliigassa, Oberligassa. Vuosina 1996–2013 seura pelasi saksan korkeimmalla sarjatasolla DEL-liigassa. Seura perustettiin läheisessä Wedemarkissa vuonna 1975 nimellä ESC Wedemark. Ennen muuttoaan Hannoveriin seura käytti lyhyen aikaa myös nimiä Wedemark Wild Cats ja Wedemark Scorpions. Nykyisen nimensä seura sai paikalliselta rock-yhtye Scorpionsilta.

Wedemark Scorpionsista tuli Saksan uuden pääsarjan, DEL-liigan jäsen Hannoverin edustajana vuonna 1996 kaupungin alkuperäisen joukkueen EC Hannoverin (nyk. Hannover Indians) jouduttua kieltäytymään sarjapaikastaan talousvaikeuksien takia. Scorpionsin suurimmaksi menestykseksi pääsarjatasolla jäi Saksan mestaruus vuonna 2010, sillä talousvaikeuksien ja henkilökohtaisten erimielisyyksien vuoksi seura joutui myymään DEL-liigan sarjapaikkansa schwenningeniläiselle SERC Wild Wingsille vuonna 2013. Scorpionsin ei myöskään lukuisista pääsarjavuosistaan huolimatta koskaan onnistunut kunnolla syrjäyttää lähinnä kolmannella sarjatasolla pelannutta Hannover Indiansia kansansuosiossa.

Joukkueessa pelasi kaudella 1977–1978 Suomen olympiajoukkueessakin esiintynyt Esko Kaonpää ja vuosina 1994–1997 sittemmin valmentajaksi ryhtynyt Jari Pasanen. Kaudella 2015–2016 joukkueessa pelasi Nummelan Palloseuran kasvatti Kim Wikström.

Joukkue kaudella 2022–2023

Joukkueenjohto
 Päävalmentaja: Tobias Stolikowski 

Lähde: EliteProspects

Lähteet 

Saksalaiset jääkiekkoseurat
Hannoverin urheilu
Hely

Hely on suomalainen naisen etunimi. 

Nimi on muunnos suomalaisesta nimestä Helinä, joka taas on peräisin kreikkalaisperäisestä nimestä Helena. Helyn nimipäivä on 20. helmikuuta, samoin kuin Helinän, Helin ja Heljän.

Suomessa on Digi- ja väestötietoviraston nimipalvelun mukaan ollut kirjoilla vuoden 2019 loppuun mennessä kaikkiaan 1 930 Hely-nimistä henkilöä.

Hely voi olla myös esimerkiksi Helmi-nimestä käytetty kutsumamuoto.

Tunnettuja Helyjä 
 Hely Kiemunki, o.s. Pietilä (s. 1934), yleisurheilija
 Hely Sipilä, myöh. Saarinen (s. 1933), pika-aitajuoksija
 Hely Tuorila (s. 1950), suomalainen elintarviketieteilijä ja professori

Lähteet

Etunimet
Jacques Tourneur

Jacques Tourneur (12. marraskuuta 1904 Pariisi, Ranska – 19. joulukuuta 1977 Bergerac, Dordogne, Ranska) oli ranskalais-yhdysvaltalainen elokuvaohjaaja. 

Jacque Tourneur muistetaan ennen muuta kauhuelokuvan klassikoista Kissaihmiset (1943), Yö voodoo-saarella (1943) ja Paholaisen palvelija (1957) sekä film noir -klassikosta Varjot menneisyydestä (1947).

Yksityiselämä 
Jacques Tourneur syntyi Ranskassa 12. marraskuuta 1904 ja hänen isänsä oli ohjaaja Maurice Tourneur. Perhe muutti Yhdysvaltoihin 1914 ja Tourneurista tuli Yhdysvaltojen kansalainen 1919. 

Hän oli naimisissa Christianne Tourneurin kanssa. 

Tourneur lopetti elokuvien tekemisen 1965 ja palasi Ranskaan, jossa hän kuoli 19. joulukuuta 1977.

Ura 
Jacques Tourneur aloitti elokuva-alalla 1924 ensin toimistoapulaisena ja sittemmin näyttelijänä. Hän avusti myös isänsä elokuvissa ennen kuin he kummatkin palasivat Ranskaan 1928. Siellä hän työskenteli apulaisohjaajana ja leikkaajana isänsä elokuvissa.

Tournerin ensimmäinen ohjaustyö oli Tout ça ne vaut pas l'amour 1931. Hän ohjasi vielä muutaman elokuvan ennen kuin palasi takaisin Hollywoodiin 1935. Hän ei kuitenkaan löytänyt töitä ohjaajana vaan työskenteli avustavana ohjaajana MGM:llä ja David O. Selznickille. Hän tutustui Val Lewtoniin, kun yhdessä ohjasivat Giljotiinin varjossa -elokuvan taistelukohtaukset 1934. Sen jälkeen hän ohjasi parikymmentä lyhytelokuvaa MGM:lle.

Kun Lewton sai oman B-elokuvien tuotantoyksikön RKO:lta, hän valitsi Tourneurin ohjaajaksi. Hän ohjasi Lewtonille kolme kauhuelokuvaa 1943: Kissaihmiset, Yö voodoo-saarella ja Leopardimies. Ne menestyivät niin hyvin, että Tourneur siirrettiin ohjaamaan A-luokan elokuvia.

Tourneurin ensimmäinen ison budjetin elokuva Kunnian päivät – Gregory Peckin ensimmäinen elokuva. Se ei menestynyt, mutta Tourneur sai silti jatkaa A-luokan elokuvien ohjaamista. 1947 hän ohjasi film noirin klassikon Varjot menneisyydestä. 1950-luvulla hän teki lännenelokuvia, muun muassa Sanan voimalla, Liekki ja nuoli sekä Lännen laki. Tourneur teki Britanniassa M.R. Jamesin kertomuksesta kauhuelokuvan Paholaisen palvelija (1957), josta on tullut kauhuelokuvan klassikko samaan tapaan kuten Kissaihmisistä ja Yöstä voodoo-saarella.

1950-luvun lopulta vuoteen 1965 asti (jolloin hän jäi eläkkeelle) Tourneur ohjasi myös paljon televisiosarjojen jaksoja. Hänen viimeisiksi elokuviksi jäivät Hautaustoimisto hädässä (1964) ja Merenalainen kaupunki (1965), joissa kummassakin pääosaa esitti Vincent Price.

Filmografia

Lähteet

Viitteet

Aiheesta muualla 
 
 
 Hannu Björkbacka: Gauchojen kuningas, Keskipohjanmaa 19.9.2009
 Hannu Björkbacka: Stars in My Crown - Sanan voimalla, Keskipohjanmaa 23.11.2011

Ranskalaiset elokuvaohjaajat
Yhdysvaltalaiset elokuvaohjaajat
Vuonna 1904 syntyneet
Vuonna 1977 kuolleet
Hearts of Iron III

Hearts of Iron III on Paradox Interactiven kehittämä ja julkaisema toiseen maailmansotaan sijoittuva reaaliaikainen strategiapeli. Peli julkaistiin vuonna 2009 Microsoft Windowsille ja OS X:lle

Pelaaminen 
Hearts of Iron III on monelta osin edeltäjiensä kaltainen. Siinä nähtäviä uudistuksia ovat:

Leadership, määrittelee montako sotilasyksikköä voidaan keskittää eri asioihin, kuten teknologian kehitykseen (research), vakoojien värväämiseen (espionage), diplomaatteihin (diplomacy) ja sotilaskomentajiin (officers).

Teknologian kehitys on muutettu edellisistä kehitystiimeistä vapaammaksi ja kehityksen nopeudessa auttavat teoreettiset (theoretical) kehitykset, kun taas käytännön (practical) lajin kehittäminen auttaa joukkojen teollisen hinnan laskuna ja ajan vähennyksenä.

Tuotanto on pysynyt muuten samana ja uutena asiana on lisenssinalainen valmistus. Sen perusteena on mahdollisuus ostaa muilta mailta, jotka ovat kehittyneempiä joissain sotilasasioissa, valmistuslisenssi, minkä avulla voi tuottaa määrätyn summan kehittyneempiä joukkoja.

Armeijoiden tekeminen on hieman erilaista kuin ennen. Ne muodostetaan prikaateista, joita tarvitaan vähintään kolme, että voi tuottaa yhden divisioonan, maksimissaan voi laittaa viisi prikaatia yhteen divisioonaan. Tämä tarkoittaa, että voi yhdistää esimerkiksi panssariprikaatin kolmen jalkaväkiprikaatin kanssa ja saada jalkaväkidivisioonan panssarituella.

Lisäosat
6. kesäkuuta 2010 julkaistiin lisäosa Hearts of Iron III: Semper Fi. OS X -versio julkaistiin 23. kesäkuuta 2010.

Toinen lisäosa nimeltä Hearts of Iron III: For the Motherland julkaistiin 28. kesäkuuta 2011. OS X -versio julkaistiin 28. syyskuuta 2011.

Lähteet

Aiheesta muualla 
 
 Suomen Hearts of Iron - yhteisö  
 Virallinen sivusto 

Vuoden 2009 videopelit
Reaaliaikaiset strategiapelit
Toiseen maailmansotaan sijoittuvat videopelit
Windows-pelit
Mac OS -pelit
Annamin ylänkö

Annamin ylänkö on vuoristoylänköalue, joka kattaa Vietnamin keskiosat ja osia Laosista ja Kambodžasta. Sen rinteillä kasvatetaan teetä, kahvia ja kumia. Ylängön korkein kohta on Ngọc Linh (Ngoc Pan), 2 598 m. 

Alue, varsinkin sen eteläosan sademetsät, tunnetaan monipuolisesta kasvistostaan ja eläimistöstään. Siellä elää tiikereitä, puuleopardeja,  elefantteja, gaureja, bantengeja ja muita uhanalaisia eläimiä. 

Annamin ylängöllä on useita kansallispuistoja, kuten Bạch Mãn kansallispuisto ja Cát Tiênin kansallispuisto.

Lähteet

Aiheesta muualla 

Vietnamin maantiede
Laosin maantiede
Kambodžan maantiede
Aasian vuoristot
Ylängöt
Katri Tätilä

Katri Maria Aleksandra Tätilä () oli suomalainen taidemaalari ja -graafikko. Hän oli yksi Suomen keskeisimmistä naistaiteilijoista toisen maailmansodan jälkeen. Tätilän tuotanto vaihtelee suurista julkisista monumentaalimaalauksista pieniin grafiikkalehtisiin. Öljymaalaustensa lisäksi hän teki myös akvarelleja, piirustuksia ja pastelleja. Kupittaan Savessa hän teki keramiikkaa ja grafiikkaa.

Tätilä opiskeli Suomen Taideyhdistyksen piirustuskoulussa 1931–1933 ja Turun Taideyhdistyksen piirustuskoulussa 1936–1937. Hän asui 1940-luvulla Naantalin Tammistossa. Nykyään Tätilän teoksia löytyy muun muassa Wäinö Aaltosen museon kokoelmista.

Lähteet 

Suomalaiset taidegraafikot
Suomalaiset taidemaalarit
Vuonna 1905 syntyneet
Vuonna 1980 kuolleet
Matti Mäki

Matti Mäki (s. 17. maaliskuuta 1982 Oulu) on suomalainen entinen kilpauimari. Hän edusti Suomea Ateenan olympialaisissa 2004. Hän oli 100 metrin selkäuinnin alkuerien 36. ajalla 57,57 ja 200 metrin selkäuinnin alkuerien 33. ajalla 2.06,29.

Uinnin lisäksi Mäki on harrastanut muun muassa seiväshyppyä ja balettitanssia. Seuratasolla Mäki edustaa Helsingfors simsällskapia.

Aiheesta muualla
Mäki olympiakomitean Ateena-sivuilla 

Suomalaiset uimarit
Vuonna 1982 syntyneet
Elävät henkilöt
Titus the Fox

Titus the Fox on Titus Interactiven kehittämä tasohyppely, joka on julkaistu vuonna . Peli on julkaistu kuudelle alustalle, Amigalle, Atari ST:lle, DOS:ille, Amstrad CPC:lle, Game Boylle ja Game Boy Colorille. Titus the Fox: To Marrakech and Back on pelin kansainvälinen versio. 
Lagaf': Les Aventures de Moktar - Vol 1: La Zoubida on pelin aikaisempi versio, jossa ketun tilalta pelissä seikkailee arabimies.

Pelaaminen 
Titus the Fox on kaksiulotteinen tasohyppelypeli. Pelissä on viisi eri teemaa, joista jokainen sisältää kolme kenttää, kaksi mene maaliin- kenttää ja yhden bonustason, siis yhteensä 15 kenttää.
Peliä on mahdollista pelata kaksin (Game Boy Colorilla), jos molemmilla pelaajilla on kyseinen peli. Silloin Titusta auttamassa on hänen serkkunsa Zorro.
Jokaisen tason tavoite on päästä maaliin ja samalla kerätä bonus-neliöitä, joista saa elämiä. Pelissä ei ole tallennusmahdollisuutta, joten kaikki elämät menetettyään on peli aloitettava alusta.

Tarina 
Titus-ketun morsian Suzy/Foxy (versiosta riippuen) lähtee Saharaan tutkimaan aavikolla elävää kettulajia. Tunnettu Fox Hits Magazine -lehti haluaa artikkelin lehteensä ja antaa käskyn Foxylle mennä valokuvaamaan kettuja. Sulttaani Rabys kidnappaa hänet. Kun Titus kuulee tästä, hän päättää pelastaa morsiamensa pahan sulttaanin kynsistä.

Lähteet

Aiheesta muualla 
 Titus the Fox Gamespotissa
 
 

Amiga-pelit
Amstrad CPC -pelit
Atari ST -pelit
DOS-pelit
Game Boy -pelit
Game Boy Color -pelit
Tasohyppelyt
Vuoden 1992 videopelit
The Love You Save

The Love You Save on The Jackson 5 -yhtyeen single, joka julkaistiin vuonna 1970 ja on järjestyksessä yhtyeen kolmas single, joka nousi listaykköseksi Yhdysvaltain Billboard Hot 100 -listalle.

The Jackson 5:n kappaleet
 Vuoden 1970 kappaleet
Kosken kanava

Kosken Kanava : uuden Äänekosken ... kaupunkilehti oli Äänekoskella kerran viikossa ilmestynyt ilmaisjakelulehti, jonka ensimmäinen numero ilmestyi joulukuussa 2009. Lehden perustivat entinen Sisä-Suomen lehden päätoimittaja Kalevi Tiitinen ja hänen vaimonsa Tuija Tiitinen. Lehti ajautui taloudellisiin vaikeuksiin seuraavana vuonna, ja pian tämän jälkeen lehti hakeutui konkurssiin. Vuonna 2011 lehteä ilmestyi vain yksi numero.

Lehdellä oli nettisivut osoitteessa koskenkanava.fi.

Aiheesta muualla 
 Kansallisbibligrafian tiedot lehdestä Finnassa

Suomalaiset ilmaisjakelulehdet
Äänekoski
Suomen Luonnonvalokuvaajat

Suomen Luonnonvalokuvaajat SLV ry, (, ) on 1977 perustettu Suomessa toimiva luontokuvaajien yhdistys, jonka tarkoituksena on valvoa luontokuvaajien etuja, sekä edistää suomalaista luonnonvalokuvausta. Tarkoituksena on, että se antaisi mahdollisimman oikean ja monipuolisen kuvan suomalaisesta luonnosta ja sen muutoksista, sekä edistäisi ympäristösuojelua. 

Yhdistyksessä on yli 3 000 jäsentä. Yhdistyksen jäseneksi voi liittyä luontokuvauksesta kiinnostunut henkilö, joka haluaa edistää yhdistyksen tarkoituksen toteutumista. Yhdistyksen jäseninä on sekä harrastajia, että ammattilaisia. Yhdistyksen järjestösihteerinä toimii Timo Saarinen. Ammattilaisilla on lisäksi oma itsenäinen alajärjestö, Suomen Ammattiluontokuvaajat ry.

Yhdistyksen eettisiin periaatteisiin on kirjattu luonnon kunnioittaminen, lain noudattaminen luonnossa liikuttaessa ja toimiessa, sekä käsitellyn kuvan merkitseminen kun kuvan käyttöyhteys tällaista mainintaa edellyttää. Luontokuvan aitous ja manipulointi on keskusteluttanut yhdistystä erityisesti 2000-luvun alussa.

Yhdistys julkaisee Luontokuva-nimistä lehteä ja järjestää vuosittain Vuoden Luontokuva -kilpailun sekä luontokuvauksen koulutustilaisuuksia. Vuoden Luontokuva -kilpailu on Pohjoismaiden suurin luontokuvakilpailu.

Yhdistyksen kanssa toimii yhteistyössä alueellisia luontokuvaajien yhteisöjä:
 Kokemäenjokilaakson Luonnonkuvaajat ry
 Pohjoisen Keski-Suomen Luonnonvalokuvaajat ry
 Turun Seudun Luonnonvalokuvaajat ry
 Lakeuden Luontokuvaajat ja Pohjoisen Luontokuvaajat ry (Polku ry)

Kirjallisuutta

Lähteet

Aiheesta muualla 
 Suomen Luonnonvalokuvaajat ry:n verkkosivusto
 Vuoden Luontokuva -verkkosivusto
Luontokuvaus

Luontovalokuvaus
Suomalaiset valokuva-alan järjestöt
Kylpylä (Lappeenranta)

Kylpylä on Lappeenrannan kaupunginosa ja tilastoalue. Se sijaitsee kaupungin keskustassa, satamassa Kaupunginlahden rannalla. Kaupunginosa on saanut nimensä siellä sijaitsevan Lappeenrannan Kylpylän mukaan.

Alue oli alun perin osa Lappeenrannan Suurta esikaupunkia, joka syntyi 1700-luvun lopulla, kun siviiliasutusta siirrettiin linnoituksen ulkopuolelle. Vuonna 1857 Suurta esikaupunkia laajennettiin Kaupunginlahden itäpuolelle, ja samalla se jaettiin nykyisiksi Keskuksen ja Kylpylän kaupunginosiksi. Luoteessa oli Pieni esikaupunki eli nykyinen Pallo.

Ainonkadun varrella sijaitseva Lappeenrannan kylpylä perustettiin vuonna 1824, ja nykyinen rakennus valmistui vuonna 1912. Seuraavana vuonna sen viereen rakennettiin kasino kylpylävieraiden käyttöön. Vuodelta 1891 on vanha panimo, joka siirtyi Hartwallin omistukseen vuonna 1966, lakkautettiin vuonna 1993 ja on sittemmin muutettu asuin- ja toimistokäyttöön. Sisämaassa Valtakadulla ovat Lappeenrannan ensimmäinen kivinen asuinkerrostalo Saimaanlinna vuodelta 1938 sekä Elokuva Luotolan elokuvateatterit Kino-Aula (1938) ja Nuijamies (1954). Koulukadun ja Anni Swanin kadun kulmassa sijaitsee Platanin talo, joka on vuonna 1927 valmistunut klassistinen puurakennus. Keskusta-alueen nuorisoa palvelee nuorisotila Monari.

Kaupunginosaan kuuluu myös pitkulainen Halkosaari, jonka päässä on alun perin vuonna 1895 rakennettu paviljonki. Osana satama-aluetta ovat Maalaisten laiturin ja Kasinon rannan vierasvenesatamat ja Halkosaaren–Ainonkadun pienvenesatama.

Kylpylän asutus on kerrostalovaltaista. Kylpylän tilastoalueella on 1 107 asukasta.

Kaupunginosaa rajaavat Saimaa pohjoisessa, Kimpisenkatu ja Anni Swanin katu idässä, Pormestarinkatu etelässä ja Kirkkokatu lännessä. Kylpylän naapurikaupunginosia ovat Kimpinen, Taikinamäki, Peltola ja Keskus.

Lähteet

Aiheesta muualla 

 Kaupunginosan esittely Lappeenrannan kaupungin sivustolla

Lappeenrannan kaupunginosat
Ihmisyydenpuolue

Ihmisyydenpuolue (, lyhenne IPU) oli suomalainen 1990-luvulla toiminut puolue, jota johti taiteilija ja ihmissuhdekonsultti Lauri Kojo. IPU osallistui kerran eduskunta- ja kunnallisvaaleihin, mutta sen listoilta ei valittu edustajia. Järjestö oli puoluerekisterissä vuosina 1991–1995.

Historia 
Ihmisyydenpuolue perustettiin alkuvuonna 1990. Kesäisin puolue järjesti muun muassa yli tuhat osanottajaa keränneitä Beach party -juhlia Hietarannassa. Syyskuussa 1990 IPU järjesti Isolla Roobertinkadulla katukarnevaalin. Lokakuussa 1992 IPU järjesti ravintola Piikkisiassa näyttelyn puolueen perustamisen vaikeudesta.

Tammikuussa 1995 IPU liittyi Vapaan Suomen Liiton kannatusjäseneksi, eikä IPU asettanut omia listojaan vuoden 1995 eduskuntavaaleihin. Puheenjohtaja Kojo oli VSL:n ehdokkaana Uudellamaalla. Puolueita yhdisti vaatimus Suomen EU-jäsenyyden mitätöimisestä.

Vaalimenestys 
Eduskuntavaaleissa 1991 IPU sai 2 831 ääntä (0,10%). Puolue osallistui vaaleihin kaikissa Manner-Suomen vaalipiireissä. Kannatus oli suurinta Helsingissä ja Uudellamaalla, joissa IPU sai 0,2 prosenttia äänistä. Puolue ei solminut yhtään vaaliliittoa. IPU osallistui vuoden 1992 kunnallisvaaleihin neljässä kunnassa (Helsinki, Espoo, Vantaa, Suomussalmi). Puolueen listat saivat yhteensä 732 ääntä (0,03%).

Lähteet

Aiheesta muualla
 Puolueohjelma 1992 (Pohtiva – poliittisten ohjelmien tietovaranto)

Entiset suomalaiset puolueet
Suomalaiset EU-kriittiset puolueet
Greatest Hits: Back to the Start

Greatest Hits: Back to the Start on yhdysvaltalaisen thrash metal -yhtye Megadethin kokoelmalevy. Albumi julkaistiin 28. kesäkuuta 2005 Capitol Recordsin kautta. Albumin julkistamisuutisen yhteydessä järjestettiin kisa, jossa Megadethin fanit saivat äänestää albumin kappaleet. Yhtye soitti suurimman osan levyn kappaleista samana vuonna taltioidussa konsertissaan That One Night: Live In Buenos Aires.

Kappalelista 
Kaikki kappaleet kirjoittanut Dave Mustaine, ellei toisin mainita

Holy Wars... The Punishment Due
In My Darkest Hour
Peace Sells
Sweating Bullets
Angry Again
À Tout le Monde (Mustaine / Marty Friedman / David Ellefson / Nick Menza)
Trust (Mustaine / Friedman)
Kill the King
Symphony of Destruction
The Mechanix
Train of Consequences (Mustaine / Friedman / Ellefson / Menza)
Wake Up Dead
Hangar 18
Dread and the Fugitive Mind
Skin o’ My Teeth
She-Wolf
Prince of Darkness (Mustaine / Friedman)

Vuoden 2005 kokoelma-albumit
Megadethin albumit
Kantabrian alueellinen puolue

Kantabrian alueellinen puolue ()  on espanjalainen puolue, joka toimii Kantabriassa. Puolue on perustettu vuonna 1978 ja sen nykyinen pääsihteeri on Kantabrian entinen aluehallituksen puheenjohtaja Miguel Ángel Revilla Roiz.

Espanjalaiset puolueet
Kantabria
Katalonian sosialistien puolue

Katalonian sosialistien puolue (katalaaniksi: Partit dels Socialistes de Catalunya, eli PSC, esp. Partido de los Socialistas de Cataluña)  on Kataloniassa toimiva PSOE:n alueellinen puolue. Puolue on perustettu vuonna 1978 ja sen puheenjohtaja on Àngel Ros.

Aiheesta muualla 

Katalonialaiset puolueet
Sosialistiset puolueet